Qu Sang ออกมาเดินท่องราตรีย่านหาดไก่แบ้ ของเกาะช้าง จังหวัดตราด ความคึกคักระดับนึง คนไม่มากแต่ก็ไม่น้อย พอจะดูมีสีสันอยู่บ้าง เดินไปเดินมาก็มาเตะตาร้านนี้เข้า ชื่อว่า Filou เป็นบาร์เน้นขายเครื่องดื่มแอลกอฮอล์เป็นหลัก มีอาหารบ้างเล็กน้อย ถูกใจกับเมนู Cocktail เพราะเค้าเล่นเสริฟใส่ถังให้เลย ราคาแค่ 99 บาท เลยต้องขอแวะซักนิสสส 

ร้านอยู่ริมถนนโยธาธิการ ถนนสายหลักบนเกาะ อยู่เยื้องกับ 7-11 หาดไก่แบ้ บรรยากาศน่านั่งดี ด้านหน้าเป็นเค้าเตอร์บาร์ ริมร้านเป็นเพิงหลังคา มุงใบจากแบบนั่งกับพื้น ลูกค้า 90% ชาวต่างชาติ มองหาคนไทยไม่เจอเลยครับ ขนาดพนักงานของร้านก็ยังใช้ต่างชาติเลย 555 เปิดไฟแบบสลัวๆ ตามสไตล์ของบาร์ เปิดเพลงฝรั่ง แบบย้อนยุคนิดๆ เน้นเพลงดังในอดีต แบบว่าทุกคนจำได้ ทุกคนร้องตามได้ ทำให้บรรยากาศร้านดูครื้นเครง สนุกสนาน

ผมสั่ง Vodka Orange Bucket ราคาแค่ 99 บาท เสริฟใส่ถังน้ำแข็งมาเลยครับ ใหญ่ สะใจกันไป รสชาตดีด้วย ขมๆ หวานๆ มาววดีจริงๆ แฮะๆๆ สั่งไปไม่ถึง 2 นาทีมั้ง มาอย่างรวดเร็ว

แต่พอมาเมนู Filou's Burger อันนี้รอเมื่อยเลย เกือบๆชั่วโมงอะ ทำไมนานจังหว่า? ดีที่ไม่ได้รีบ ก็นั่งรอสบายๆ อากาศเย็นด้วย จิบว้อดก้าไปพลาง แต่ก็ถือว่าอาหารช้าไปนะ ไม่เหมือนเครื่องดื่มเลย จนฝรั่งโต๊ะข้างๆมีโวยวายเล็กน้อย สงสัยจะหิว เป็น Burger ชิ้นโตดี รสชาตโอเค ขนมปังนุ่มๆ เนื้อชิ้นใหญ่ อร่อยใช้ได้ กับราคา 99 บาท

นอกจาก Burger แล้ว พวกเมนู Spaghetti หรือจะลาซานญ่า ขนมปังหน้าต่างๆ เค้าก็ขายราคา 99 บาทเท่ากันหมดเลย ถือว่าเป็นราคาที่ดี ไม่แพง ยิ่งกับฝรั่งแล้วน่าจะถือว่าถูกมากนะ บรรยากาศร้านสบายๆ น่านั่ง พนักงานเสริฟอาจจะน้อยไปซักนิดนึง แต่รวมๆแล้วก็โอเคดีครับ Enjoy ได้

เวลาทำการ :  17.00 - 01.00